sagorsarker/bangla-wikipedia huggingface dataset:
২১ নং ক্রোমোজোম (মানবদেহ)

২১ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। যে সব মানুষের ডাউন সিনড্রোম হয় না, তাদের ক্রোমোজোম দুই সেট হয়। কিন্তু ২১নং ক্রোমোজোমে যদি ত্রিসোমি (অর্থাৎ ক্রোমোজমের ৩ কপি হয়), তবে তার ফলে ডাউন সিনড্রোম হয়। ৪৮ মিলিয়ন নিউক্লিওটাইড (যা ডিএনএ তৈরীর মূল উপাদান) নিয়ে ২১ নং ক্রোমোসোম মানবদেহের সবচেয়ে ক্ষুদ্রতম ক্রোমোজোম হিসেবে পরিচিত। যা কোষে অবস্থিত মোট ডিএনএ-এর ১.৫%।
২০০০ সালে গবেষকগণ হিউম্যান জিনোম প্রজেক্ট-এর কাজ শেষে ঘোষণা দেন তারা এই ক্রোমোজমটির সকল বিন্যাস আবিষ্কার করতে সফল হয়েছেন। ২২ নং ক্রোমোজোম-এর পরে এটাই দ্বিতীয় ক্রোমোজম যার বিন্যাস সম্পুর্ণভাবে লিপিবদ্ধ করা গিয়েছে।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন থেকে জানা যায় ক্রোমোজোম ২১; ৪৭৭ অথবা ৬৩৫টি জীন ধারণ করে।
১৯ নং ক্রোমোজোম (মানবদেহ)

১৯ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৯ নং ক্রোমোজোমে ৫৮.৬ মিলিয়ন ভিত্তি জোড়া থাকে (যা ডিএনএ তৈরীর মূল উপাদান)।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন-এর উপর ভিত্তি করে বলা যায় ক্রোমোজোম ১৯ সম্ভবত ২,১৮৮ অথবা ২৬৭০০ জীন ধারণ করে। এবং ক্রোমোজোম ১৯ এর ঘনত্ব বাকি ২৩ জোড়া ক্রোমোজোমের মধ্যে সবচেয়ে বেশি।
১৮ নং ক্রোমোজোম (মানবদেহ)

১৮ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৮ নং ক্রোমোসমে ৮০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ২.৫%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমানিক এই জীনের সংখ্যার কিছুটা কম বেশি হতে পারে। ক্রোমোসম ১৮ সম্ভবত ৩০০ থেকে ৪০০ পর্যন্ত জীন ধারণ করে।
১৭ নং ক্রোমোজোম (মানবদেহ)

১৭ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৭ নং ক্রোমোজোমে ৮৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ২.৫ থেকে ৩%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জিনের সংখ্যার কিছুটা কম বেশি হতে পারে। ক্রোমোসম ১৭ সম্ভবত ১২০০ থেকে ১৫০০টি জিন ধারণ করে। এটা হোমিওবক্স B জিনগুচ্ছ কেও ধারণ করে।
সৈয়দপুর সেনানিবাস

সৈয়দপুর সেনানিবাস বাংলাদেশের নীলফামারী জেলার সৈয়দপুর শহরের উপকন্ঠে অবস্থিত বাংলাদেশ সেনা বাহিনীর একটি অন্যতম প্রাচীন সেনানিবাস। এখানে ২২২ পদাতিক ব্রিগেড এর সদরদপ্তর অবস্থিত।
হিরণ্যাক্ষ

হিরণ্যাক্ষ (, "স্বর্ণচক্ষু বিশিষ্ট") ছিলেন একজন মহাপ্রতাপশালী অসুররাজ। তিনি আরেক বিখ্যাত অসুররাজ হিরণ্যকশিপুর ছোটভাই ছিলেন। পুরাণ অনুযায়ী, হিরণ্যাক্ষ পৃথিবীকে সমুদ্রের তলায় ডুবিয়ে দিয়েছিলেন। বিষ্ণু বরাহরূপে পৃথিবীকে উদ্ধার করতে এলে তাঁর সাথে হিরণ্যাক্ষের যুদ্ধ হয়। যুদ্ধে বরাহরূপী বিষ্ণু দাঁতের অাঘাতে হিরণ্যাক্ষকে হত্যা করেন।
১৫ নং ক্রোমোজোম (মানবদেহ)

১৫ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৫ নং ক্রোমোজোমে ১০১ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩ থেকে ৩.৫০%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১৫ সম্ভবত ৭০০ থেকে ৯০০টি জীন ধারণ করে।
১৬ নং ক্রোমোজোম (মানবদেহ)

১৬ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোজোমে দুই সেট থাকে। ১৬ নং ক্রোমোজোমে ৯০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩.০%।
গবেষকগণ প্রত্যেক ক্রোমোজোমে অবস্থিত জিনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জিনের সংখ্যার কিছুটা কম বেশি হতে পারে। ক্রোমোসম ১৬ সম্ভবত ৮৫০ থেকে ১,২০০ পর্যন্ত জিন ধারণ করে।
বাগদা

বাগদা হল পশ্চিমবঙ্গ রাজ্যের বনগাঁ মহকুমার বাগদা ব্লক এর একটি গ্রাম। এটি বাগদা ব্লকের সদর দপ্তর। গ্রামটি বনগাঁ শহর থেকে ২৪ কিলোমিটার দূরে অবস্থিত।গ্রাামটি বাগদা থানার অন্তর্তরগর যা এই গ্রামেই অবস্থিত।
গ্রামটি সমুদ্র সমতল থেকে ৯ মিটার উচ্চতায় অবস্থিত।বেতনা নদী গ্রামটির মধ্য দিয়ে প্রবাহিত হয়েছে।গ্রামটি আর্সেনিক কবলিত।
২০১১ সালের জন গননায় বাগদা গ্রাম এর জনসংখ্যা হয়েছে ৬,৪২৪ জন।এরমমধ্যে ৩,৩৮৪ জমপুরুষা ও ৩,০৭৬ জন মহিলা।গ্রামটিতে ০-৬ বছরের ৩৫৭ টি শিশু রয়েছে।
বাগদা গ্রামের বাজারটি "বাগদা বাজার" নামে পরিচিত।বাজারটি বেতনা নদীর তীরে গড়ে উঠেছে।বাজারটি বনগাঁ মহকুমার সবচেয়ে প্রচীন বাজার বা হাট গুলির মধ্যে একটি।এই বাজারকে কেন্দ্র করে বর্তমানে গ্রাটি একটি শহরের রূপ নিয়েছে।এক সময় বাজরটি বসত একটি বট গাছের নিচে।বর্তমানে বাজারটি বাজার সমিতি দ্বারা সংগঠিত হয়ে।নতুন ভাবে এই সংগঘিত বাজার ১৯৭৬ সালে দুই বিঘা জমি নিয়ে গড়ে ওঠে বাগদা বাজার বা বাগদা হাট।এই এলাকার সমস্ত চাষিরা ফসল ও সবজি নিয়ে আসে।দিনভর চলে এই বাজার ।বর্তমানে এই বাজার থেকে সবজি দিল্লি,বিহার,ঝাড়খণ্ড প্রভৃতি রাজ্যে য়ায়।প্রতিদিন বাজরটিতে গড়ে ৪০ লক্ষ টাকার কেনা বেচা বা ব্যবসা চলে।বাগদা ব্লক এর ২৭ টি হাট ও ২৩ টি বাজারের মধ্যে "বাগদা বাজার"' সবচেয়ে বড়।
বাগদা উচ্চ বিদ্যালয় বাংলা মাধ্যমের একটি সহ-শিক্ষামূলক উচ্চ মাধ্যমিক বিদ্যালয়। এটি ১৯৫৭ সালে প্রতিষ্ঠিত হয় এবং ষষ্ঠ থেকে দ্বাদশ শ্রেণি পর্যন্ত পাঠদানের ব্যবস্থা রয়েছে এখানে।
গ্রামটির অর্থনীতি কৃষি বা চাষবাস এর উপর নির্ভরশীল।এই গ্রামের বেশির ভাগ মানুষ চাষবাসের সঙ্গে যুক্ত।গ্রামটিতে সবজি যেমন- পটল,আলু,পেপে,লঙ্কা ভাল চাষ হয়।এছাড়া গ্রামটিতে ধান ও পাট উল্লেখ যোগ্য পরিমাণে উৎপাদন হয়।তবে চাষবাসের সঙ্গে যুক্ত এই গ্রামের বেশির ভাগ মানুষের নিজের জমি নেই।গ্রামে বাজার থাকায় কিছু মানুষ ব্যবসার সঙ্গে যুক্ত ও কিছু মানুষ চাকুরি জীবি।
আলীকদম সেনানিবাস

আলীকদম সেনানিবাস বাংলাদেশের বান্দরবান জেলার আলীকদম উপজেলায় অবস্থিত একটি সেনানিবাস। এখানে বাংলাদেশ সেনাবাহিনীর ৯৭ পদাতিক ব্রিগেড, পদাতিক ব্যাটালিয়ন ৩৯ বীর এবং আলীকদম সেনা জোন এর সদরদপ্তর অবস্থিত।
এটি পার্বত্য চট্টগ্রাম এলাকায় অবস্থিত অনেকগুলো সেনানিবাসের অন্যতম। এই সেনানিবাসস্থ ইউনিটগুলো কক্সবাজারের রামু সেনানিবাসস্থ ১০ম পদাতিক ডিভিশন (বাংলাদেশ) কমান্ডের অধীন। আলীকদম সেনানিবাসের জোন কমান্ডার হিসাবে দায়িত্বরত আছেন লে. কর্নেল মজনুর রহমান, পিএসসি এবং ৯৭ পদাতিক ব্রিগেড এর কমান্ডার ব্রিগেডিয়ার জেনারেল মনিরুল ইসলাম আকন্দ, পিএসসি।
সৈয়দপুর ক্যান্টনমেন্ট বোর্ড হাই স্কুল

সৈয়দপুর ক্যান্টনমেন্ট বোর্ড হাই স্কুল বাংলাদেশের নীলফামারীর সৈয়দপুরে অবস্থিত বাংলাদেশ সেনাবাহিনীর নিয়ন্ত্রণাধীন একটি শিক্ষাপ্রতিষ্ঠান। দিনাজপুর শিক্ষাবোর্ডের অধীন এই প্রতিষ্ঠানে প্রাথমিক, নিম্ন মাধ্যমিক এবং মাধ্যমিক স্তরে শিক্ষা কার্যক্রম চালু রয়েছে। বর্তমানে স্কুলটি সামরিক ভূমি ও সেনানিবাস অধিদপ্তর, ঢাকা সেনানিবাস অধিনে পরিচালিত হয়ে আসছে। 
এটি ১৯৭২ সালের পুর্বে বাঙ্গালীপুর কলোনী প্রাথমিক বিদ্যালয় হিসেবে পরিচিত ছিলো । যার প্রতিষ্টাকাল ১৯৫০ । 
এরপর ১৯৭২ সালে সেনানিবাসে কর্মরত ব্যক্তিবর্গের সন্তানদের লেখাপড়ার মানউন্নায়ন এর সার্থে বিদ্যালয়টিকে ক্যান্টনমেন্ট বোর্ড এর অধীনস্থ করা হয় । ১৯৭৯ সালে জুনিয়র হাই স্কুল এবং ১৯৮০ সালে হাই স্কুল রুপে আত্নপ্রকাশ করে। ১৯৯১ সালে এখানে শিশু শ্রেনিতে পাঠদান শুরু করা হয়। 
এর অবস্থান সৈয়দপুর বিমানবন্দরের ঠিক পাশে এবং সৈয়দপুর শহর হতে এক কিলোমিটার দূরে। এটি সৈয়দপুর সেনানিবাস এর দক্ষিণ-পর্শ্চিম কোনে অবস্থিত।
এ প্রতিষ্ঠানে রয়েছে উন্নত ও আধুনিক অবকাঠামোগত সুবিধাদি। প্রতিষ্ঠানের ইংরেজি বর্ণ T আকৃতির একটি ভবন রয়েছে। পদার্থ, রসায়ন, জীববিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার। বিদ্যালয়ের সামনেই রয়েছেএকটি মাঠ । এছড়া পাশে আরেকটি মাঠে শিশুদের খেলাধুলার বিভিন্ন সরঞ্জাম রয়েছে।
ছাত্র-ছাত্রী পরিবহনের জন্য রয়েছে ১টি বাস। এছাড়াও রয়েছে অভিভাবকদের জন্য বিশ্রামাগার, সুবিশাল খেলার মাঠ নার্সারির শিশুদের জন্য পার্ক প্রভৃতি। ছাত্র-ছাত্রীদের জন্য আছে একটি ক্যান্টিন।
এই প্রতিষ্ঠানে লেখাপড়ার পাশাপাশি নিয়ম-শৃঙ্খলার চর্চা ও খেলাধুলাসহ অন্যান্য সহপাঠ কার্যক্রমের প্রতি বিশেষ গুরুত্ব প্রদান করা হয়। অভিভাবকদের সঙ্গে মত বিনিময়ের জন্য আছে অভিভাবক দিবসের ব্যবস্থা। শিক্ষার্থীদের মধ্যে উৎসাহ উদ্দীপনা ও প্রতিযোগিতামূলক মনোভাব সৃষ্টির লক্ষ্যে সকল শিক্ষার্থীকে চারটি হাউজে বিন্যস্ত করে নিয়মিতভাবে বিভিন্ন আন্তঃ হাউজ প্রতিযোগিতা; যেমন – বির্তক, আবৃত্তি, সঙ্গীত, খেলাধুলা, চিত্রাংকন, দেয়াল পত্রিকা প্রকাশ প্রভৃতি প্রতিযোগিতা অনুষ্ঠিত হয়। এছাড়াও বি এন সি সি, স্কাউটস, গার্ল গাইডস, রেড ক্রিসেন্ট প্রভৃতি সংগঠনের শাখা রয়েছে।
এই প্রতিষ্ঠানের লাইব্রেরিতে প্রায় ১৪৮১০ বই রয়েছে। এর মধ্যে রয়েছে নার্সারী থেকে দশম শ্রেণী পর্যন্ত সকল শ্রেণীর পাঠ্যবই, অভিধান, সাধারণ জ্ঞান, ম্যাগাজিন, উপন্যাস প্রভৃতি।
পূর্ব রেলপথ (কলকাতা শহরতলি রেল)

পূর্ব রেলপথ কলকাতা শহরতলি রেল ব্যবস্থার সবচেয়ে বড় অংশ এবং এই অংশের মোট স্টেশনের সংখ্যা ২৬৬টি। এটি আদতে দুটি অংশ নিয়ে গঠিত; প্রথম অংশটি থেকে , ও পর্যন্ত এবং দ্বিতীয় অংশটি থেকে , , , ও পর্যন্ত বিস্তৃত।
পূর্ব রেলপথ ১৪টি রেলপথ নিয়ে গঠিত, যার মধ্যে হাওড়া সেকশনে ৫টি এবং শিয়ালদহ সেকশনে ৮টি রেলপথ রয়েছে। এছাড়া উভয় সেকশনকে সংযোগকারী রেলপথও রয়েছে। হাওড়া সেকশনে হাওড়া–বর্ধমান মেন ও হাওড়া–বর্ধমান কর্ড হচ্ছে প্রধান রেলপথ এবং হাওড়া–বেলুড় মঠ, শেওড়াফুলি–গোঘাট, ব্যান্ডেল–কাটোয়া ও বর্ধমান–কাটোয়া হচ্ছে শাখা রেলপথ। শিয়ালদহ সেকশনে শিয়ালদহ–রাণাঘাট–গেদে হচ্ছে প্রধান রেলপথ এবং কল্যাণী–কল্যাণী সীমান্ত, রাণাঘাট–লালগোলা, কালীনারায়ণপুর–শান্তিপুর–কৃষ্ণনগর, রাণাঘাট–বনগাঁ, দমদম–বনগাঁ ও বারাসত–হাসনাবাদ হচ্ছে শাখা রেলপথ। নৈহাটি–ব্যান্ডেল শাখা রেলপথ পূর্ব রেলপথের দুই সেকশনের মধ্যে সংযোগ স্থাপন করে।
পূর্ব রেলপথ নিম্নলিখিত সেকশন ও রেলপথ নিয়ে গঠিত:
এখানে গাঢ় লেখায় স্টেশনের নাম বলতে বোঝাচ্ছে যে স্টেশনটিতে দ্রুতগতির রেলগাড়ি থামে এবং এটি একটি গুরুত্বপূর্ণ টার্মিনাল।
বান্দরবান সেনানিবাস

বান্দরবান সেনানিবাস বাংলাদেশের বান্দরবান জেলায় অবস্থিত একটি সেনানিবাস। এখানে বাংলাদেশ সেনাবাহিনীর ৬৯ পদাতিক ব্রিগেড এবং বান্দরবান সেনা রিজিয়নের সদরদপ্তর অবস্থিত।
এটি পার্বত্য চট্টগ্রাম এলাকায় অবস্থিত ৬টি সেনানিবাসের অন্যতম। বান্দরবান সেনানিবাসস্থ শীর্ষ সেনা কর্মকর্তা তথা ৬৯ পদাতিক ব্রিগেডের কমান্ডার হিসাবে দায়িত্বরত আছেন ব্রিগেডিয়ার জেনারেল খন্দকার মোঃ শহিদুল ইমরান,এএফডব্লিউসি,পিএসসি।
জন স্টোনস

জন স্টোনস (; জন্ম: ২৮ মে ১৯৯৪) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
২০১৩ সালে, স্টোনস ইংল্যান্ড অনূর্ধ্ব-১৯ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৪ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৬৬ ম্যাচে ৩টি গোল করেছেন।
জন স্টোনস ১৯৯৪ সালের ২৮শে মে তারিখে ইংল্যান্ডের বার্নজলিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
স্টোনস ২০১১ সালে বার্নজলি যোগদান করেছিলেন। ২০১২ সালের ১৭ই মার্চ তারিখে, বার্নজলির হয়ে তিনি অভিষেক করেছেন।
২০১৩ সালের ৩১শে জানুয়ারি তারিখে, স্টোনস ৩ মিলিয়ন ইউরোর বিনিময় বার্নজলি হতে এভার্টনে যোগদান করেছিলেন; এভার্টনের সাথে তিনি ৫ বছরের চুক্তি করেছিলেন। ১০ই ফেব্রুয়ারি তারিখে, ম্যানচেস্টার ইউনাইটেডর বিরুদ্ধে ম্যাচে তিনি এভার্টনের হয়ে অভিষেক করেছেন।
২০১৬ সালের ৯ই আগস্ট তারিখে, তৎকালীন সময়ে ফুটবল ইতিহাসের দ্বিতীয় সর্বোচ্চ দামি রক্ষণভাগের খেলোয়াড় হিসেবে ৪৭.৫ মিলিয়ন ইউরোর বিনিময় এভার্টন হতে ম্যানচেস্টার সিটিতে যোগদান করেছিলেন। ম্যানচেস্টার সিটির সাথে তিনি ৬ বছরের চুক্তি করেছিলেন। ২০১৬–১৭ মৌসুমে ২৪ নম্বর জার্সি পরে ম্যানচেস্টার সিটির হয়ে খেলেছিলেন।
স্টোনস ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৩ বছরে ১৮ ম্যাচে অংশগ্রহণ করেছেন।
২২ নং ক্রোমোজোম (মানবদেহ)

২২ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ২২ নং ক্রোমোজোম মানবদেহের দ্বিতীয় ক্ষুদ্রতম ক্রোমোজোম২১ নং ক্রোমোজোম এর পরে। এটাতে ৪৯ মিলিয়ন ভিত্তি জোড়া (যা ডিএনএ তৈরীর মুল উপাদান) থাকে, যা কোষে অবস্থিত মোট ডিএনএ-এর ১.৫ থেকে ২.০%।
১৯৯৯ সালে গবেষকগণ হিউম্যান জিনোম প্রজেক্ট এ কাজ শেষে ঘোষণা দেন, তারা ২২ নং ক্রোমোজোমের ভিত্তি জোড়ার বিন্যাস বুঝতে সফল হয়েছেন। ২২ নং ক্রোমোজোম মানবদেহের প্রথম ক্রোমোজোম যার বিন্যাস সম্পুর্ণভাবে আবিষ্কার করা গেছে।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ২২ সম্ভবত ৬৯৩ টি জীন ধারণ করে
ক্রোমোজোম ২২কে সাধারণভাবে সবচেয়ে ক্ষুদ্রতম মনে করা হত। কিন্তু ব্যাপক গবেষণার পরে, গবেষকরা সিদ্ধান্তে আসেন এটা ২১ নং ক্রোমোজম থেকে কিছুটা বড়।
ভারতের মেট্রো রেলের তালিকা

ভারতের প্রথম মেট্রো রেল হল কলকাতা মেট্রো এটি ১৯৮৪ সালে চালু হয়। এর পর ভারতে আরও ১৫টি মেট্রো রেল ব্যবস্থা চালু হয়।
কানমরচে (প্রজাপতি)

কানমরচে (বৈজ্ঞানিক নাম: "Ariadne ariadne (Linnaeus)") এক প্রজাতির মাঝারি আকারের প্রজাপতি যার শরীর ও ডানা মরচে রঙা, আর ডানায় গাঢ় মরচে অথবা কালো রঙের আজিকাটা। এরা ‘নিমফ্যালিডি’ গোত্রের সদস্য।
কানমরচে এর প্রসারিত অবস্থায় ডানার আকার ৪৫-৬০ মিলিমিটার দৈর্ঘ্যের হয়।
কানমরচে উত্তর-পশ্চিম এর মরু অঞ্চল ছাড়া প্রায় সমগ্র ভারতেই পাওয়া যায়। এছাড়া শ্রীলঙ্কা নেপাল মায়ানমার মালয়েশিয়া তেও এদের পাওয়া যায়।
এদের ওপর-পিঠে মরচে রঙের ওপর কালচে-বাদামি আঁকাবাঁকা রেখার সারি। ডানার সীমারেখা ঢেউ-কাটা। সামনের ডানায় এই ঢেউগুলোর মধ্যে দুটো বেশ প্রকট। সামনের ডানার সন্মুখপ্রান্তে একটা সাদা ফোঁটা দেখা যায়।
এরা মাটির কাছাকাছি গাছের পাতায় বসে থাকে। কানমরচের ওড়ার ভঙ্গি বেশ লক্ষনীয়। এরা ধীর গতিতে উড়তে থাকে এবং অনেকক্ষণ ডানা না নাড়িয়ে হাওয়ায় ভাসতে থাকে, মাঝেমাঝে একটা দুটো ঝাঁকি দিয়ে ওড়া অব্যাহত রাখে। এরা মাটির কাছাকাছি উড়তে থাকে। বেশিরভাগ সময় গাছের পাতার উপর ডানা মেলে রৌদ্র পোহাতে দেখা যায়। তবে অনেকসময় পাতার নিচে ডানা মুড়ে বিশ্রাম নেয়। মাঝে মধ্যে এদের ভিজে মাটিতে এবং পচা ফল এর রস পান করতে দেখা যায়।
জয়পুর মেট্রো

জয়পুর মেট্রো হল ভারতের রাজস্থান রাজ্যের জয়পুর শহরের একটি দ্রুতগতির রেল ব্যবস্থা।এটি ২০১৪ সালে চালুর কথা থাকলেও ৩ জুন ২০১৫ সালে চালু হয়। বর্তমানে এই মেট্রো ব্যবস্থাটি পথে পরিষেবা প্রদান করে।জয়পুর মেট্রো ভারতে কলকাতা মেট্রো,দিল্লি মেট্রো,বেঙ্গালুরু মেট্রো,গুড়গাঁও মেট্রো ও মুম্বাই মেট্রোর পর ষষ্ঠ মেট্রো হিসাবে চালু হয়।এই ব্যবস্থায় মোট ৯ টি স্টেশন রয়েছে।পিঙ্ক লাইন নামে (পূর্ব-পশ্চিম করিডোর) মেট্রো লাইন চালু রয়েছে জয়পুর মেট্রোতে।এই লাইনটি মানসোরভা স্টেশন থেকে শুরু হয়ে চান্দপোল বাজার পর্যন্ত গেছে।
জয়পুরের দ্রুত শিল্পায়ন ও বাণিজ্যিক উন্নয়নের সঙ্গে, ক্রমবর্ধমান জনসংখ্যা, শহরটির পরিবহন অবকাঠামোর উপর চাপ সৃষ্টি করে। ফলস্বরূপ, রাজ্য সরকার দিল্লি মেট্রোর মতো জয়পুরের মেট্রো স্থাপনের কথা বিবেচনা করে, যা একটি সাফল্য হিসেবে প্রমাণিত হয়েছে।
জয়পুর মেট্রো রেল কর্পোরেশন লিমিটেড, যা জেএমআরসি নামে পরিচিত, যা একটি রাষ্ট্রীয় মালিকানাধীন কোম্পানী এটি জয়পুর মেট্রো পরিচালনা করে। জয়পুর মেট্রো রেল কর্পোরেশন লিমিটেড ১ জানুয়ারি ২০১০ সালে নিহাল চাঁদ গোয়েল পরিচালনার ব্যবস্থাপক হিসেবে কাজ করে। ভারতের দ্রুত পরিবহন ব্যবস্থার মধ্যে, এটি নির্মাণ শুরু করার পর মেট্রো রেল পরীক্ষামূলক ভাবে চালানোর সময় দেশের মধ্যে দ্রুততম গতির রেকর্ড অর্জন করে, যখন রাজস্থানের তৎকালীন মুখ্যমন্ত্রী অশোক গেহলট কর্তৃক পতাকা উত্তোলনের মাধ্যমে ১৮ শে সেপ্টেম্বর ২০১৪ সালে জয়পুরের ট্রায়ালটি চালু করা হয়।
২৪ ফেব্রুয়ারি ২০১১ সালে জয়পুর মেট্রোর ভৌত নির্মাণ কাজ শুরু হয়। জেএমআরসি-এর দ্রুত পরিবহন পরিচালনক এবং নির্মাণ কৌশলের পরামর্শ দাতা ছিল ডিএমআরসি।
জয়পুর মেট্রোর প্রথম লাইনটি ৩ জুন ২০১৫ সালে রাজস্থানের মুখ্যমন্ত্রী বসুন্ধরা রাজে জনসাধারণের খুলে দিয়েছিলেন এবং এভাবে এটি ভারতের ষষ্ঠতম দ্রুত পরিবহন (মেট্রো) ব্যবস্থা হয়ে ওঠে। প্রকল্পটির প্রথম পর্যায় ২০১৮ সালে সম্পন্ন হবে বলে আশা করা হচ্ছে।
জয়পুর মেট্রো দুটি পর্যায়ে নির্মিত হচ্ছে। প্রথম পর্যায় পিঙ্ক লাইন এবং দ্বিতীয় পর্যায়ের অরেঞ্জ লাইন গঠিত হবে। বর্তমানে, পিঙ্ক লাইন নির্মাণ অধীনে। প্রকল্পটির "প্রথম পর্যায়-এ" সম্পূর্ণ (চাঁদপোল থেকে মানসারভারের দৈর্ঘ্য ৯.৬৩ কিলোমিটার) হয়েছে, যার মধ্যে নাগরিক কর্ম, স্থায়ী পথ, ডিপো এবং ট্র্যাকশন এবং বিদ্যুৎ সরবরাহ প্রভৃতি ছিল ডিএমআরসি দ্বারা পরিচালিত। "প্রথম পর্যায়-এ" ৯ টি স্টেশন যুক্ত এবং ৯.৬৩ কিলোমিটার (৫.৯৮ মাইল) দীর্ঘ, যার মধ্যে ০.৯৫ কিলোমিটার (০.৫৯ মাইল) ভূগর্ভস্থ এবং ৯.১৩ কিলোমিটার (৫.৬৭ মাইল) উড়ালপথে অবস্থিত।
প্রথম লাইনের, "প্রথম পর্যায়-বি" (২.৩৪৯ কিলোমিটার (১.৪৬০ মাইল), ২ টি স্টেশন) ২০১৮ সালের মধ্যে সম্পন্ন হবে। দ্বিতীয় পর্যায় (২৩.০৯৯ কিলোমিটার (১৪.৩৫৩ মাইল), ২০ টি স্টেশন) ২০২১ সালের মধ্যে সম্পন্ন করার পরিকল্পনা রয়েছে। প্রথম পর্যায় ও দ্বিতীয় পর্যায় সমাপ্তির সাথে সাথে জয়পুর মেট্রো ৩৫.০৭৮ কিলোমিটার (২১.৭৯৬ মাইল) দীর্ঘ এবং ৩১ টি স্টেশন বিশিষ্ট হবে। 
২০১৫ সালের জুন মাসে প্রথম "পর্যায়-এ" চালু হয় এবং জয়পুরের মেট্রো নেটওয়ার্কে ৯ টি মেট্রো স্টেশন রয়েছে এবং ৯.৬৩ কিলোমিটার (৫.৯৮ মাইল) দীর্ঘ মেট্রো লাইনে কাজ করে। 
! লাইন
!প্রথম কর্মক্ষম
!শেষ এক্সটেনশন
! স্টেশন
!দৈর্ঘ্য (কিমি)
! Colspan = "2" | টার্মিনাস
! স্টক রোলিং
! ট্র্যাক গেজ (মিমি)
! পাওয়ার
কোচি মেট্রো

কোচি মেট্রো হল ভারতের কেরালা রাজ্যের বৃহত্তম শহর কোচিতে নির্মাণাধীন মেট্রো রেল। এটি সম্পূর্ণভাবে উড়ালপথে নির্মাণ করা হয়েছে। ২০১২ সালে কোচি মেট্রো রেল প্রকল্পের জন্য সাবেক প্রধানমন্ত্রী মনমোহন সিং ভিত্তিপ্রস্তর স্থাপন করেন, নির্মাণ কাজ জুন ২০১৩ সালে শুরু হয়েছিল। ২০১৬ সালে এই মেট্রো রেল ব্যবস্থাটির নির্মাণ শেষ হওয়ার কথা থাকলেও নির্মাণ শেষ হয় ২০১৭ সালে। ১৭ জুন ২০১৭ সালে কোচি মেট্রোর উদ্ভোদন করেন প্রধানমন্ত্রী নরেন্দ্র মোদি। ১৯ জুন থেকে জনসাধারনের জন্য মেট্রো ব্যবস্থাটি চালু করা হয়। প্রথম ধাপে কোচি মেট্রো অলুভা থেকে পেট্টাহ পর্যন্ত ১৩.৪ কিমি নির্মাণ করা হয়। বর্তমানে এই মেট্রো ব্যবস্থার মোট দৈর্ঘ্য হবে কিমি ও মোট স্টেশন সংখ্যা ১৬ টি। এই মেট্রো ব্যবস্থাটি পিপিপি মডেলে গড়ে তোলা হচ্ছে।
কোচি মেট্রোকে কুদুম্বাশ্রী কর্মীদের নিয়োগ এবং ট্রান্সজেন্ডার সম্প্রদায়ের সদস্যদের নিয়োগের জন্য প্রশংসা করা হয়েছিল। এটি বিশ্বের প্রথম দ্রুত গণপরিবহন ব্যবস্থা, যার সম্পূর্ণ পরিচালনার ক্রিয়াকলাপ নারীদের দ্বারা পরিচালিত হয়।
অ্যালান নেল

অ্যালান নেল () বিশিষ্ট আইরিশ আন্তর্জাতিক ক্রিকেট আম্পায়ার। আইসিসি সহযোগী ও অনুমোদিত আম্পায়ার তালিকায় আয়ারল্যান্ডের প্রতিনিধিত্ব করছেন তিনি। মে, ২০১৬ সালে জার্সিতে অনুষ্ঠিত আইসিসি বিশ্ব ক্রিকেট লীগ পঞ্চম বিভাগ প্রতিযোগিতায় খেলা পরিচালনা করেন। তন্মধ্যে জার্সি ও ওমানের মধ্যকার চূড়ান্ত খেলা অন্যতম।
১২ জুলাই, ২০১৬ তারিখে আয়ারল্যান্ড ও আফগানিস্তানের মধ্যকার ওডিআই পরিচালনার মাধ্যমে অভিষেক ঘটে। ৫ সেপ্টেম্বর, ২০১৬ তারিখে আয়ারল্যান্ড ও হংকংয়ের মধ্যকার টুয়েন্টি২০ আন্তর্জাতিকের খেলা পরিচালনায় অভিষিক্ত হন।
পূর্ণিমা সেন

পূর্ণিমা সেন (পুরো নাম: পূর্ণিমা সেনগুপ্তা; ১৯৩০-১৯৯৭) একজন বাঙালি অভিনেত্রী। তার জন্ম আসামের গুয়াহাটিতে। কিন্তু তার পৈত্রিক বাড়ি বরগুনা জেলার পাথরঘাটায়। পরবর্তীতে তার পরিবার পূর্ব-বাংলায় চলে আসে এবং তিনি আমৃত্যু চট্টগ্রামের পাথরঘাটাতেই থেকে যান।
প্রথম জীবনে তিনি নৃত্যশিল্পী হিসাবে শিল্পী জীবন শুরু করেন। এরপর তৎকালীন পূর্ব পাকিস্তান (বাংলাদেশ) এর প্রথম সবাক চলচ্চিত্র মুখ ও মুখোশ-এর মাধ্যমে তার অভিনয় জীবনের শুরু হয়েছিল।
তিনি ১৯৬২ সালে ব্যবসায়ী ও চিত্র প্রযোজক মোহাম্মদ নাছিরকে বিয়ে করে ধর্ম ও নাম পরিবর্তন করে হলেন পারভীন বানু। তার মেয়ে নাসরিন চলচ্চিত্রে অভিনয় শুরু করেন ও পরে প্রখ্যাত চিত্রনায়ক জসিমকে বিয়ে করেন।
হেসুস নাভাস

হেসুস নাভাস একজন স্পেনের পেশাদার ফুটবলার। তিনি ম্যানচেস্টার সিটির রাইট উইঙ্গার। সে খুব দ্রুত বল ড্রিবলিং করতে পারদর্শী।
হেসুস নাভাস ১৫ বছর বয়সে সেভিয়ায় যুবদলে যোগ দেয়। ২০০৩-০৪ সালে সে মুল দলে জায়গা পায়।
২০১৩ সালের ৪ জুন ১৪.৯ মিলিয়ন পাউন্ডের বিনিময় ম্যানচেস্টার সিটিতে যোগ দেয়। ২০১৩ সালের ১৯ আগস্ট ক্লাবের হয়ে অভিষেক হয়।
সাক্ষী শিবানন্দ

সাক্ষী শিবানন্দ হলেন একজন ভারতীয় অভিনেত্রী, যিনি তেলুগু, তামিল, কন্নড়, মালয়ালম এবং হিন্দি চলচ্চিত্রে কাজ করেন। তিনি "দ্য স্টোরি অব সিন্ড্রেলা" নামক একটি এনিমেশন ছবিতেও "সিন্ড্রেলা" চরিত্রে তার কন্ঠ প্রদান করেন, যা কিনা ভারতীয় টিভি সাহারা টিভিতে একটি জনপ্রিয় এনিমে টিভি সিরিজ হিসেবে শুধুমাত্র শিশুদের জন্য সম্প্রচারিত হয়েছিল।
শিবানন্দ বলিউডে পদার্পণ করেন ১৯৯৬ সালে। পরে তিনি কিছু সময় ধরে টলিউডে কাজ করেন। সেসময় তিনি তেলুগু চলচ্চিত্রের অনেক বড় বড় তারকাদের সথে কাজ করেছিলেন। চিরঞ্জীবীর বিপরীতে "মাস্টার" ছবি দিয়ে তেলুগু ছবিতে পা রেখেছিলেন।
তার ছোট বোন শিল্পা আনন্দ, যিনিও কিনা একজন চলচ্চিত্র ও টেলিভিশন অভিনেত্রী হিসেবে পরিচিত।
রাহিম স্টার্লিং

রাহিম স্টার্লিং ইংল্যান্ডের একজন পেশাদার ফুটবলার। তিনি উইঙ্গার ও এটাকিং মিডফিল্ডার হিসেবে খেলছে। তিনি প্রিমিয়ার লিগ ক্লাব চেলসি এবং ইংল্যান্ড জাতীয় দলের হয়ে খেলছেন।
স্টার্লিং জ্যামাইকায় জন্মগ্রহণ করেন। তার ছেলেবেলা সেখানেই কেটেছিল। ৫ বছর বয়সে সে মা'র সাথে যুক্তরাজ্যে চলে আসে। তার ৯ বছসে বাবা জ্যামাইকায় খুন হন।
২০১০ সালে রাহিম স্টার্লিং কুইন্স পার্ক রেঞ্জার্স থেকে ৫ মিলিয়ন পাউন্ডের বিনিময় লিভারপুলে যোগ দেয়। ২০১০ সালের ১ আগস্ট লিভারপুলের হয়ে অভিষেক হয়। লিভারপুল যুবদলের হয়ে হাইবারনিয়ানের বিপক্ষে প্রথম গোল করেন।
২০১২ সালের ২৪ মার্চ লিভারপুল মূল দলের হয়ে অভিষেক হয়। সেই সময় টার বয়স ছিলো ১৭ বছর ১০৭ দিন।
১২ জুলাই ২০১৫ সালে ৪৪ মিলিয়ন পাউন্ডের বিনিময়ে ম্যানচেস্টার সিটিতে যোগ দেন। ম্যানচেস্টার সিটির সাথে ৫ বছরের চুক্তি করেন তিনি।
১. "History boys: Dalglish to get teenage kicks in Prague with Liverpool starlet Sterling". "Daily Mail". London. 16 February 2011. Retrieved 22 April 2011.
২. "Revealed: August's Player of the Month". Liverpool F.C. Retrieved 2015-10-21.
৩. "Sterling, Raheem". National Football Teams. Retrieved 12 November 2016.
মির্জানগর নবাব বাড়ির হাম্মামখানা

বাংলার সুবেদার শাহ শুজার শ্যালকপুত্র মীর্জা সাফসি খান ১৬৪৯ খ্রিস্টাব্দে যশোরের ফৌজদার নিযুক্ত হন। তিনি কেশবপুর হতে ৭ কি.মি. পশ্চিমে কপোতাক্ষ ও বুড়িভদ্রা নদীর সঙ্গমস্থল ত্রিমোহিনী নামক স্থানে বসবাস করতেন। তার নাম অুসারে এলাকাটির নাম হয় মীর্জানগর। ত্রিমোহীনী- কেশবপুর রাস্তার পার্শ্বে মীর্জানগরের নবাববাড়ি এখন ভগ্নস্তুপ বিশেষ।
সম্রাট আওরঙ্গজেবের আমলে নুরল্লা খাঁ ফৌজদার নিযুক্ত হন। তিনি বুড়িভদ্রা নদীর দক্ষিণ পাড়ে কিল্লাবাড়ি স্থাপন করে সেখানে বসবাস করতেন। এটা পূর্ব-পশ্চিমে দীর্ঘ। সুবিস্তৃত পরিখা খনন করে, আট-দশ ফুট উঁচু প্রাচীর বেষ্টিত করে এটাকে মতিঝিল নামকরণ করেন, এর একাংশে বতকখানা, জোনানাসহ হাম্মামখানা (গোসলখানা) ও দুর্গের পূর্বদিকে সদর তোরণ নির্মাণ করেছিলেন। কামান দ্বারা দুর্গটি সুরক্ষিত ছিল। মীর্জানগরের কামানের একটি যশোরের মণিহার মোড়ে রক্ষিত আছে।
হাম্মামখানা বাদে আজ আর কিছুই অক্ষত নেই। পূর্ব-পশ্চিম লম্বা চার কক্ষ বিশিষ্ট এবং একটি কূপ সমেত হাম্মামখানাটি মোগল স্থাপত্য শৈলীর অনুকরণে নির্মিত হয়। স্থাপনাটি চার গম্বুজ বিশিষ্ট। এর পশ্চিম দিকে পরপর দুটি কক্ষ। পূর্বদিকের কক্ষ দুটি উঁচু চৌবাচ্চা হিসেবে ব্যবহৃত হতো। এর জানালাগুলো এমন উঁচু করে তৈরি যাতে এর ভিতরে অবস্থাকালে বাইরে থেকে শরীরের নিম্নাংশ দেখা যায় না। পূর্বপার্শ্বে দেয়াল বেষ্টনীর ভেতর রয়েছে ৯ ফুট ব্যাসের ইটের নির্মিত সুগভীর কূপ। সে কূপ হতে পানি টেনে তুলে এর ছাদের দু’টি চৌবাচ্চায় জমা করে রৌদ্রে গরম করে দেয়াল অভ্যন্তরে গ্রথিত পোড়ামাটির নলের মাধ্যমে স্নান কক্ষে সরবরাহ করা হতো। স্থাপনাটির দক্ষিণ পার্শ্বে একটি চৌবাচ্চা এবং একটি সুড়ঙ্গ রয়েছে যা তোষাখানা ছিল বলে অনুমিত হয়। ১৯৯৬ সালে প্রত্নতত্ত্ব বিভাগ এটিকে পুরাকীর্তি হিসেবে ঘোষণা করে এবং সংস্কার করে।
বার বার দেখো

বার বার দেখো (; ) হলো ২০১৬ সালের একটি ভারতীয় হিন্দি ভাষার রোমান্টিক চলচ্চিত্র। এই চলচ্চিত্রটি পরিচালনা করেছেন নিত্যা মিশ্রা, তিনি এই চলচ্চিত্রের মাধ্যমে বলিউডে অভিষেক করেছেন। এই ছবির প্রধান চরিত্রে অভিনয় করেছেন ক্যাটরিনা কাইফ এবং সিদ্ধার্থ মালহোত্রা।
এই চলচ্চিত্রটি ২০১৬ সালের ৯ সেপ্টেম্বর ভারতে মুক্তি পায়।
এই ছবির সঙ্গীত পরিচালনা করেছেন অমল মালিক, অর্ক, বাদশাহ, জাস্লিন রয়্যাল এবং বিলাল সাইদ ২০১৬ সালের ২৭ জুলাই এই ছবির প্রথম গান "কালা চশমা" প্রকাশিত হয়। ২০১৬ সালের ৩ আগস্ট এই ছবির সম্পূর্ণ অ্যালবাম প্রকাশিত হয়।
রাজ: রিবুট

রাজ: রিবুট হলো ২০১৬ সালের একটি ভারতীয় চলচ্চিত্র। এটি লিখেছেন এবং পরিচালনা করেছেন বিক্রম ভাট। এই ছবির প্রধান চরিত্রে অভিনয় করেছেন ইমরান হাশমি এবং কৃতি খারবান্দা। এটি রাজের চতুর্থ ছবি।
"রাজ: রিবুট" ২০১৬ সালের ১৬ সেপ্টেম্বর মুক্তি পাবার জন্য তৈরি করা হয়েছে। ২০১৬ সালের জানুয়ারীতে এই ছবির প্রথম শুটিং করা হয়।
এই চলচ্চিত্রের গানগুলো পরিচালনা করেছেন জিৎ গাঙ্গুলী। তার সাথে দুই ভাই সঙ্গীত হালদিপুর এবং সিদ্ধার্থ হালদিপুর-ও পরিচালনা করেছেন। এই ছবির প্রথম গান "সাউন্ড অফ রাজ" ২০১৬ সালের ৫ জুলাই ইউটিউবে
প্রকাশিত হয়। এই গানটি জুবিন নাউটিয়ালের পক্ষ হতে পুরাতন হরর ছায়াছবির গা ছমছমে সুরের ঐতিহ্যের প্রতি সম্মাননা। এই ছবির সম্পূর্ণ অ্যালবাম ২০১৬ সালের ১৯ আগস্ট প্রকাশিত হয়।
নাপা শাক

নাপা শাক () হল মালভা গণের, মালভেসি পরিবারের একটি সপুষ্পক উদ্ভিদ যার পাতা ও গাছের কচি ডগা শাক বা পাতা সবজি হিসাবে খাওয়া হয়। এ শাক নাফা শাক, লাফা শাক নামেও পরিচিত। নাপা শাক উত্তর আমেরিকা, ইউরোপ, এশিয়া সহ পৃথিবীর সর্বত্রই জন্মে। বাংলাদেশ ও ভারতে এটি প্রধানত শীতকালীন সবজি হিসাবে চাষ করা হয়, তবে এখন বর্ষা বাদে সকল মৌসুমে এর চাষ করা যায়। এ শাক বাংলাদেশের উত্তরাঞ্চলের রংপুর বিভাগে এবং ভারতের পশ্চিমবঙ্গের কুচবিহার ও আসামের গোয়ালপাড়া এলাকায় চাষ করা হয়।
নাপা শাক একবর্ষজীবী উদ্ভিদ। এর গাছ ৩০ সেমি পর্যন্ত লম্বা হয়। পাতা গোলাকৃতি ও সবুজ ও হালকা লালচে রঙের হয়ে থাকে। নাপা শাক ভাজি, ঝোল (নাপা শাকের খাটা বিশেষ জনপ্রিয়) এবং পেলকা হিসাবে খাওয়া হয়।
তেলরঙ

তেলরঙ বা তৈলচিত্র হলো এমন একটি শিল্প মাধ্যম যেখানে রঞ্জক পদার্থের সাথে বাইন্ডার বা বন্ধনী হিসেবে শোষক তেল ব্যবহার করা হয়। সাধারণত ব্যব্যহৃত শোষক তেলের মধ্যে রয়েছে তিসির তেল, পোস্তদানা তেল, আখরোট তেল ও কুসুম ফুলের তেল। তেলের সঠিক নির্বাচন তৈলচিত্রে অনেক ভূমিকা পালন করে, যেমন চিত্রকর্মটি কতোটা হলদে হবে বা কতো দ্রুত শুকিয়ে যাবে তা তেলের উপরই নির্ভরশীল। রঙের উজ্জ্বলতার দিকে লক্ষ করলে কিছু পার্থক্য দেখা যায় যা তেলের প্রকৃতির উপর নির্ভরশীল। একজন শিল্পী নির্দিষ্ট রঞ্জক এবং আকাঙ্ক্ষিত কর্মফল পেতে একই চিত্রকর্মে বিভিন্ন তেল ব্যবহার করতে পারেন। মাধ্যমের উপর নির্ভর করে রঙসমূহ এক বিশেষ সামঞ্জস্য লাভ করে। চিত্রকর্মের উজ্জ্বল বার্নিশ ও পালিশের জন্য তেলকে এক প্রকার রজনের সাথে ফোটানো হয়ে থাকে। রজন হিসেবে পাইন বা দেবদারু গাছের রজন অথবা লবান ব্যবহৃত হয়।
যদিও পঞ্চম ও দশম শতাব্দীর মধ্যবর্তী সময়ে পশ্চিম আফগানিস্তানে ভারতীয় এবং চীনা চিত্রশিল্পীরা বৌদ্ধ ধর্মের চিত্রকর্মে তেল রঙের ব্যবহার করে থাকলেও, এটি ১৫ শতকের আগে প্রসার লাভ করেনি। তেল রঙের অনুশীলন মধ্যযুগের দিকে পশ্চিমাভিমুখ হয়। অবশেষে তেল রঙের সুবিধাগুলো ব্যাপকভাবে পরিচিত হয়ে ওঠায় এটি শিল্পকর্ম তৈরির প্রধান মাধ্যমে পরিণত হয়। এ পরিবর্তন শুরু হয় উত্তর ইউরোপে নেদ্যারল্যান্ডীয় চিত্রকর্মের মাধ্যমে, এবং রেনেসাঁর প্রসারের সাথে সাথে তৈলচিত্র কৌশল প্রায় সম্পূর্ণরূপে ইউরোপের বেশিরভাগ দেশেই টেম্পেরার স্থান গ্রহণ করে।
সাম্প্রতিককালে, নতুন এক প্রকার তেল রঙ প্রাধান্য পাচ্ছে, যা পানিতে মিশ্রনীয়। এটি গতানুগতিক তেলরঙকে কিছু্ পরিমাণে প্রতিস্থাপিতও করেছে। পানিতে দ্রবণীয় রঙে এক প্রকার তরল থাকে, যা রঙটিকে থিনার ছাড়া পানির সাহায্যে পাতলা করতে সক্ষম। এর ফলে রঙটি সাধারণ তেলরঙের চেয়ে দ্রুত শুকায়। সাধারণত তেলরঙ যেখানে ১ থেকে ৩ সপ্তাহে শুকায় সেখানে পানিতে দ্রবণীয় এই তেলরঙ ১ থেকে ৩ দিনেই শুকিয়ে যায়।
উথলী মহাবিদ্যালয়

বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার জীবননগর উপজেলার ছায়া ঢাকা, পাখি ডাকা, শান্তপরিবেশে উথলী মহাবিদ্যালয় অবস্থিত। ২০০১ সালে উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় এই কলেজ প্রতিষ্ঠিত হয়।
পাঠগ্রহণের পাশাপাশি শিক্ষার্থীরা রোভার স্কাউট এর মত সমাজ সেবা মূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় ও জাতীয় পর্যায়ে খেলাধুলা ও সাংস্কৃতি অণুষ্ঠানে অংশগ্রহণ করে থাকে। প্রতিষ্ঠানটি থেকে প্রতি বছর কিছু শিক্ষার্থী উচ্চ শিক্ষা গ্রহণ করে নিজেদের সুনাগরিক হিসেবে প্রতিষ্ঠিত করছে। প্রতিদিন এ কলেজের সবুজ সুন্দর চত্বর শিক্ষার্থীদের কলাতানে মুখরিত হয়ে ওঠে।
গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহল ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে দুইটি ভবন।
উথলী মহাবিদ্যালয় এর মোট ছাত্র-ছাত্রীর সংখ্যা ৬২০ জন।
২০০৭-০৮ আয়ারল্যান্ড ক্রিকেট দলের বাংলাদেশ সফর

আয়ারল্যান্ড ক্রিকেট দল ২০০৮ সালের মার্চ মাসে ৩টি একদিনের আন্তর্জাতিক ম্যাচ খেলতে বাংলাদেশ সফর করে। এই সফরে তারা বাংলাদেশের নিকট সবকটি ম্যাচে পরাজয় বরণ করে।
সুন্নি গ্রন্থের তালিকা

এটি সুন্নি ইসলামের গুরুত্বপূর্ণ বইসমূহের একটি তালিকা।
শায়খ আব্দুল হক মুহাদ্দিসে দেহলভি 
আল্লামা ইমাম ত্বী'বি
মুফতিয়ে সাকালন ইমাম নাসাফি রহ.
ইমাম আল্লামা শেহরেস্তানি
ইমাম আলা হযরত আহমাদ রেজা খান মুহাদ্দিসে বেরলভী রাদিআল্লাহু আনহু 
-আল্লামা ফারহারি
কুরআনে উল্লেখিত ২৫ জন নবীর মধ্যে রাসূল (সা) ব্যতীত বাকী ২৪ জন নবীর জীবনেতিহাস বিষয়ক গ্রন্থ। 
সুয়ূতি]]
সম্বন্ধ বিপণন

সম্বন্ধ বিপণন (ইংরেজি: affiliate marketing) বা অ্যাফিলিয়েট মার্কেটিং হলো এমন এক ধরনের কর্ম-দক্ষতাভিত্তিক বিপণন প্রক্রিয়া যেখানে এক বা একাধিক বিপণনকারিরা (বা মার্কেটাররা) একটি নির্দিষ্ট ব্যবসায় প্রতিষ্ঠানের সাথে জড়িত হয়ে ঐ প্রতিষ্ঠানে গ্রাহক আনার জন্য তাদের বিপণন দক্ষতা প্রয়োগ করে থাকে এবং গ্রাহক আনার পর উক্ত ব্যবসায় প্রতিষ্ঠান পুরস্কার-স্বরূপ বিপণনকারিদের দিনশেষে কিছু নগদ অর্থ প্রদান করে থাকে। এই ধরনের বিপণন ব্যবস্থায় চারটি প্রধান ভিত্তি রয়েছেঃ ব্যবসায়ীগণ (যারা খুচরা বিক্রেতা বা ব্র্যান্ড নামেও পরিচিত), অ্যাফিলিয়েট নেটওয়ার্ক (যেখানে ব্যবসায় মালিক এবং বিপণনকারী বা অ্যাফিলিয়েটরা এসে মিলিত হয়), প্রচারক (বিপণকারী বা মার্কেটার) এবং গ্রাহক। সম্বন্ধ বিপণন ব্যবস্থা বিকশিত হয়েছে মাধ্যমিক স্তরের প্রতিযোগী, বিশেষ করে ব্যবস্থাপনা সংস্থা, সুপার-অ্যাফিলিয়েট এবং বিক্রেতা বা সরবরাহকারীদের উত্থানের ফলে।
সম্বন্ধ বিপণন ইন্টারনেট মার্কেটিং-এর অন্যান্য পদ্ধতির উপরও কিছু কিছু ক্ষেত্রে প্রভাব বিস্তার করতে শুরু করেছে কেননা এই ধরনের বিপণন ব্যবস্থা প্রায়ই নিয়মিত-বিপণন পদ্ধতি গ্রহণ করে থাকে। আর সেই পদ্ধতিগুলো হলো সার্চ ইঞ্জিন অপ্টিমাইজেশান বা এসইও, সার্চ ইঞ্জিন মার্কেটিং (পিপিসি - পেই পার ক্লিক), ই-মেইল মার্কেটিং, কন্টেন্ট মার্কেটিং এবং প্রদর্শন বিপণন।
সম্বন্ধ বিপণনকে অনেক সময় রেফারেল মার্কেটিং (এটি এমন এক ধরনের বিপণন প্রক্রিয়া যেখানে মৌখিক যোগাযোগের মাধ্যমে একটি পণ্যের বিপণন প্রসার সাধিত হয়) এর সাথে গুলিয়ে ফেলা হয়। কেননা এই উভয় ধরনের বিপণন ব্যবস্থাই খুচরা বিক্রেতাদের কাছে বিক্রয় কার্যক্রম পরিচালনা করার জন্য তৃতীয় পক্ষের সহায়তা নিয়ে থাকে। যদিও উভয়ই বিপণন ব্যবস্থার স্বতন্ত্র রূপ কিন্তু তারপরও উভয়ের মধ্যে কিছু পার্থক্য বিদ্যমান আছে। সম্বন্ধ বিপণন বা অ্যাফিলিয়েট মার্কেটিং বিক্রয় পরিচালনার জন্য সম্পূর্ণ আর্থিক প্ররোচণার উপর নির্ভরশীল যেখানে রেফারেল মার্কেটি নির্ভরশীল শুধু বিশ্বাস এবং ব্যক্তিগত সম্পর্কের উপর।
সম্বন্ধ বিপণন বিজ্ঞাপণদাতাদের কর্তৃক মাঝে-মধ্যে উপেক্ষিত হয়। কেননা যেখানে সার্চ ইঞ্জিন, ই-মেইল এবং ওয়েব সিন্ডিকেশ্যান অনলাইন বিক্রেতাদের সিংহভাগ মনোযোগ আকর্ষণে সফল, সেখানে সম্বন্ধ বিপণন তুলনামূলকভাবে দৃষ্টি আকর্ষণে কম সফল। কিন্তু তারপরও সম্বন্ধ বিপণন বা অ্যাফিলিয়েট মার্কেটিং অনলাইন বিপণন এবং কৌশলগত বাজারজাতকরণের ক্ষেত্রে গুরুত্বপূর্ণ ভূমিকা পালন করে চলেছে।
নতুন অসম গণ পরিষদ

নতুন অসম গণ পরিষদ (ন-অগপ) (ইংরেজি: 'New Assamese People's Association') ভারতের অসম রাজ্যের একটি রাজনৈতিক দল ছিল। অসম গণ পরিষদ দলের বিভাজনের পর ন-অগপ দল গঠিত হয়। তৎকালীন সাংসদ এবং কেন্দ্রীয় আইন মন্ত্রী দীনেশ গোস্বামী এবং আসামের প্রাক্তন গৃহমন্ত্রী ভৃগু কুমার ফুকন এর নেতৃত্বে ন-অগপ গঠিত হয়। দীনেশ গোস্বামী এবং ভৃগু কুমার ফুকন সদৌ অসম ছাত্র সন্থা এবং সদৌ অসম গণ সংগ্রাম পরিষদ এর নেতৃত্বে ১৯৮০ দশকের শুরুতে আরম্ভ হওয়া আসাম আন্দোলন এর অগ্রণী নেতা ছিলেন। ন-অগপ দলের অন্যান্য উল্লেখযোগ্য নেতাদের মধ্যে আসামের প্রাক্তন শিক্ষামন্ত্রী বৃন্দাবন গোস্বামী এবং অসম বিধানসভার প্রাক্তন অধ্যক্ষ পুলকেশ বরুয়া অন্যতম ছিলেন।
১৯৯৪ সালে ন-অগপ অগপ দলের সাথে সম্পৃক্ত হয়। ভৃগু কুমার ফুকনকে অসম গণ পরিষদ এর নির্বাহী সভাপতির দায়িত্ব দেয়া হয়। পরে সেই সময়কার আসামের মুখ্যমন্ত্রী এবং অসম গণ পরিষদ দলের সভাপতি প্রফুল্ল কুমার মহন্তর সাথে হওয়া মতবিরোধের জের ধরে ফুকনকে সেই পদ থেকে অপসারিত করা হয় এবং পরবর্তীতে ১৯৯৭ সালে দল থেকে বহিস্কার করা হয়। ন-অগপ দলের অন্য একজন নেতা এবং প্রাক্তন শিক্ষামন্ত্রী বৃন্দাবন গোস্বামী পরে অগপ দলের সভাপতি হিসেবে নির্বাচিত হন।
ক (দেবনাগরী)

क (ক) (कवर्ण কবর্ণ) দেবনাগরী ক ব্যঞ্জন বর্ণমালার প্রথম অক্ষর। ক অক্ষরের উৎস ব্রাহ্মী অক্ষর 𑀓 (), যা গুপ্ত লিপির অক্ষর হিসেবে কিছুটা পরিবর্তিত হয়ে দেবনাগরী ’র রূপ নিয়েছে। এর থেকে উদ্ভূত হওয়া অক্ষর গুজরাটী অক্ষর হল ક এবং মোদী অক্ষর 𑘎।
দেবনাগরী ক’কে [kə] এবং কোনো কোনো ক্ষেত্রে [k] উচ্চারণ করা হয়। নিচের উদাহরণে ‘‘क’’র অন্তর্নিহিত স্বরধ্বনিও উচ্চারণ করা হয়:
নিচের উদাহরণে ‘‘क’’র অন্তর্নিহিত স্বরধ্বনিও উচ্চারণ করা হয় না:
ফার্সি এবং আরবী ভাষা থেকে নেয়া কোনো কোনো শব্দের প্রকৃত উচ্চারণের অধিক চাপ বোঝানোর জন্য দেবনাগরী ক’র সাথে নুক্তা(বিন্দু) প্রয়োগ করা হয়।
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। क’র বিভিন্ন রূপের মূল্যসমূহ নিচে দেয়া হল--
क (ক), कि (কি), क (কে) তবলার বাম হাতে বাজানো একটি বোল।
খ (দেবনাগরী)

ख (খ) (खवर्ण খ’বর্ণ) দেবনাগরী ব্যঞ্জনবর্ণের দ্বিতীয় অক্ষর।
দেবনাগরী খ'কে এবং কোনো কোনো ক্ষেত্রে [kʰ] উচ্চারণ করা হয়। নিচের উদাহরণে ‘‘ख’’র অন্তর্নিহিত স্বরধ্বনিও উচ্চারণ করা হয়:
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ख’র বিভিন্ন রূপের মানসমূহ নিচে দেয়া হল:
অবুঝ বউ

অবুঝ বউ ২০১০ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন নারগিস আক্তার। বিশ্বকবি রবীন্দ্রনাথ ঠাকুর রচিত ছোটগল্প "সমাপ্তি" অবলম্বনে ছায়াছবিটির চিত্রনাট্য লিখেছেন পরিচালক নারগিস আক্তার। ছায়াছবিটি প্রযোজিত ও পরিবেশিত হয় ইমপ্রেস টেলিফিল্ম-এর ব্যানারে। এতে নাম ভূমিকায় অভিনয় করেছেন প্রিয়াংকা। এছাড়া অন্যান্য চরিত্রে অভিনয় করেছেন ববিতা, ফেরদৌস আহমেদ, শাকিল খান, নিপুণ আক্তার, ওয়াহিদা মল্লিক জলি, অমল বোস প্রমুখ। চলচ্চিত্রটি ৩৫তম জাতীয় চলচ্চিত্র পুরস্কারে তিনটি বিভাগে পুরস্কার লাভ করে।
গ্রামের দস্যিস্বভাবের মেয়ে মৃন্ময়ী। সারাদিন গ্রামের এদিক ওদিক ছুটে বেড়ায়। বিলাত থেকে অপু গ্রামে আসে। নৌকা থেকে নামার পরপরই সে পিছলে পরে যায় এবং তা দেখে মৃন্ময়ীর দল হেসে কুটিকুটি। সেই দেখায় মৃন্ময়ীকে ভালো লাগে অপুর। অপুর মা তাকে বিয়ে দেওয়ার জন্য পাত্রী ঠিক করে রাখে। বাড়িতে আসার পর অপুর মা তাকে পাঠায় সেই পাত্রী দেখতে। কিন্তু সেখানেও হাজির হয় মৃন্ময়ী এবং সব উলট পালট করে দিয়ে আসে। অপুর মৃন্ময়ীর প্রতি ভালোলাগা বাড়তে থাকে এবং এক পর্যায়ে সে তার মাকে জানায়। মা-ছেলের মান অভিমানের পর রানী মা রাজি হন বিয়ে দেওয়ার জন্য। নিয়মানুযায়ী একদিন বিয়ে হয় তাদের। কিন্তু বিয়ের পরও তার দস্যিপনা কাটে না। তার ছেলেমানুষী স্বভাব স্বামী অপু মেনে নিলেও, শ্বশুরবাড়ির অন্য কেউ মেনে নিতে পারে না। ফলে মৃন্ময়ীর জীবন হয়ে উঠে বিষাদময়।
অবুঝ বউ ছায়াছবিটি প্রযোজনা করেন শহীদুর রহমান। পরবর্তীতে ইমপ্রেস টেলিফিল্ম ছায়াছবিটির স্বত্ব কিনে নেয় এবং চ্যানেল আইয়ে এর ওয়ার্ল্ড প্রিমিয়ার হয় ২০১০ সালের ১০ সেপ্টেম্বর। একই দিনে বসুন্ধরা সিটির স্টার সিনেপ্লেক্সে ছায়াছবিটি মুক্তি দেওয়া হয়।
ছায়াছবিটির সঙ্গীত পরিচালনা করেছেন সুজেয় শ্যাম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সুবীর নন্দী, শাকিলা জাফর, শুক্লা, ও মামুন।
৩৫তম জাতীয় চলচ্চিত্র পুরস্কার
উপ্সেলাইট

উপ্সেলাইট ম্যাগনেসিয়াম কার্বনেট এর একটি অনার্দ্র (ইংরেজি: anhydrous) রূপ। ২০১৩ সালের জুলাই মাসে এক পদার্থবিদ প্রথম এর সংবাদ প্রকাশিত করেন। প্রতি গ্রামে ৮০০ মিটার² পৃষ্ঠতলসম্পন্ন উপ্‌সেলাইট এতদিনের আবিষ্কৃত সকল অ্যালকালি আর্থ মেটাল কার্বনেট(ইংরেজি:alkali earth metal carbonate)এর মধ্যে সর্বোচ্চ পৃষ্ঠতলসম্পন্ন পদার্থ হিসেবে চিহ্নিত হয়েছে। এই পদার্থটি নিম্ন আপেক্ষিক আর্দ্রতায় এতদিনের উপলব্ধ শ্রেষ্ঠ শোষক হিসেবে পরিচিত hygroscopic zeolites-এর থেকেও বেশি জল শোষণ করতে পারে। এছাড়া উপ্সেলাইট জিওলাইটের(zeolites)থেকে কম উষ্ণতাতে জল পরিত্যাগ করতে পারে, অর্থাৎ এর জন্য উপ্‌সেলাইটের কম শক্তির প্রয়োজন হয়।
সুইডেনের বিখ্যাত উপ্সোলা বিশ্ববিদ্যালয়ের নামানুসারে এই পদার্থটির নাম উপ্সেলাইট রাখা হয়েছে। এই বিশ্ববিদ্যালয়েই এই পদার্থটির অবস্থিতির প্রথম গবেষণামূলক সংবাদ প্রকাশ পায়। ইংরেজি উপ্‌সেলাইট লিপ্যন্তরে (অর্থাৎ "upsalite"- ত) এটিতে "p" আছে যদিও উপর্যুক্ত বিশ্ববিদ্যালয়টি যে শহরে অবস্থিত, সেই শহরটির নাম "Uppsala"। তবুও, এই শহরটির নামের পুরানো উচ্চারণ "Upsala" হওয়ায় বিশ্ববিদ্যালয়ের নব-ল্যাটিন (ইংরেজি:New Latin/(Neo-)Latin) নামটি অর্থাৎ Universitas Regia Upsaliensis-তে এতে "p" আছে।
সাধারণ বায়ুমণ্ডলীয় চাপের তিনগুণ বেশি চাপে ম্যাগনেসিয়াম অক্সাইড (MgO) ও কার্বন ডাইঅক্সাইড (CO)কে মিথানলে দ্রবীভূত করে বিশুদ্ধ MgCO(উপ্‌সেলাইট) প্রস্তুত করা হয়।
উপ্সেলাইটের জলীয় বাষ্প শোষণ করার ক্ষমতা জিওলাইটতের থেকে বেশি। অন্যদিকে জিওলাইট উপ্‌সেলাইট বহু বেশি ব্যয়সাধ্য পদার্থ। উপ্‌সেলাইট আর্দ্র পরিবেশ থেকে বহুগুণ শুষ্ক পরিবেশে সঞ্চালিত করলেও শোষিত জলের বেশি অংশই ধরে রাখতে পারে। ৯৫ °সেলসিয়াস উষ্ণতায় উত্তপ্ত করে এর শুষ্ক রূপটি ফেরত পাওয়া যায়। এর বিপরীতে, বেশিরভাগ জিওলাইটের শুষ্ক রূপ পাওয়ার জন্য ১৫০ °সেলসিয়াসের থেকেও বেশি উষ্ণতায় উত্তপ্ত করা হয়। এই শুষ্ককরণ ধর্মের মূল হল- উপ্‌সেলাইটের বৃহৎ আভ্যন্তরীণ পৃষ্ঠতল। ম্যাগনেসিয়াম কার্বনেটের বিভিন্ন রূপের পৃষ্ঠে জল আবদ্ধ হয়ে থাকে এবং এইজন্য স্ফটিকাকার (ইংরেজি:crystalline); এর বিপরীতে উপ্‌সেলাইটের পৃষ্ঠে কোনো জল সংযোজিত না থাকায় ইহা স্ফটিকাকার নয়। উপ্‌সেলাইট আসলে মেসোপোরাস (ইংরেজি:Mesoporous) পদার্থ। এর ফলে এর পৃষ্ঠতল বৃহৎ- প্রতি গ্রামে ৮০০ বর্গমিটার(৮,৬০০ বর্গফুট)। 
এর সম্ভাব্য ব্যবহারের মধ্যে অন্যতম হল-ইলেক্ট্রনিক ও ঔষধ উৎপাদন উদ্যোগ সমূহে পারিবেশিক বাষ্প নিয়ন্ত্রণের জন্য প্রয়োজনীয় শক্তির হ্রাসকরণ। এর জন্য hockey rinks ও গুদামসমূহে এর ব্যবহার করা যায়। বিষাক্ত আবর্জনা, রাসায়নিক, তৈল আবর্জনার দূরীকরণ ও ঔষধ বিতরণ ব্যবস্থা, অগ্নিকাণ্ডের পরবর্তী পর্যায়ে নিকাকরণ, দুর্গন্ধ নিয়ন্ত্রণ ইত্যাদি ক্ষেত্রে এর ব্যবহার করা যায়।
এস্কিমো নীহারিকা

জার্মান বংশদ্ভুত ইংরেজ জ্যোতির্বিজ্ঞানী উইলিয়াম হার্শেল ১৭৮৭ সালের ১৭ জানুয়ারি এস্কিমো নীহারিকা আবিষ্কার করেন। দূরত্ব প্রায় ৫,০০০ আলোকবর্ষ। বয়স ধরা হয় প্রায় ১০,০০০ বছর। ভেতরের বাবলগুলির এক একটির দৈর্ঘ্য এক আলোকবর্ষ। একদম বাইরের বৃত্তের গ্যাসীয় মেঘ ঘণ্টায় প্রায় ১.৫ মিলিয়ন কিমি বেগে প্রসারিত হচ্ছে।
Coordinates:  07 29 10.7669, +20° 54′ 42.488″
বাংলাদেশ ও ইংল্যান্ডের মধ্যকার টেস্ট ম্যাচের তালিকা

বাংলাদেশ এবং ইংল্যান্ড ক্রিকেট দল ২০০৩ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি সেপ্টেম্বর, ২০১৭ সাল পর্যন্ত মোট দশটি টেস্টে একে-অপরের মুখোমুখি হয়। তন্মধ্যে ইংল্যান্ড নয় টেস্টেই জয় পেয়েছে। তন্মধ্যে বাংলাদেশ এক টেস্টে জয়লাভ করতে সক্ষম হয়।
১৫ সেপ্টেম্বর, ২০১৬ তারিখ পর্যন্ত বাংলাদেশ-ইংল্যান্ডের মধ্যকার টেস্টের তালিকা নিম্নরূপ:
বিজ্ঞাপনে যৌনতা

বিজ্ঞাপনে যৌনতা বলতে কোনও বিশেষ পণ্য বা সেবা বিক্রয় বৃদ্ধি করার উদ্দেশ্যে বিজ্ঞাপনকর্মে যৌন আবেদন ব্যবহার করার ঘটনাটিকে বোঝায়। বিপণন সংক্রান্ত গবেষণায় দেখা গেছে যে বিজ্ঞাপনে ব্যবহৃত যৌন আবেদনমূলক দৃশ্যাবলীর সাথে বিজ্ঞাপিত পণ্য বা সেবাটির কোনও সম্পর্ক থাকার প্রয়োজন নেই। নগ্নতা, দেয়ালে টাঙানো ছবির জন্য স্বল্পবসনা নারী ও পেশীবহুল পুরুষ, ইত্যাদি দৃশ্য ব্যবহার করা হতে পারে। "যৌনতা বিক্রি বাড়ায়" নীতিটি একটি বিতর্কিত প্রসঙ্গে পরিণত হয়েছে, যেখানে প্রথাগত নৈতিক আদর্শের সাথে সাংঘর্ষিক কৌশল ব্যবহার করে পাঠক-শ্রোতা-দর্শকদের যৌন সুড়সুড়ি দিয়ে ক্রেতাসংখ্যা বৃদ্ধির প্রচেষ্টা করা হয়।
সমসাময়িক মূলধারার সংবাদ ও প্রচারমাধ্যমগুলির বিজ্ঞাপনে (বিশেষ করে পাশ্চাত্য ও অন্যান্য উন্নত শিল্পপ্রধান দেশে) বহুবিভিন্ন ধরনের মার্কাযুক্ত পণ্যের জন্য প্রচারণামূলক বার্তাগুলিতে যৌনতা ব্যবহার করা হয়। এই বিজ্ঞাপনগুলিতে প্রায়শই সুগঠিত নারী ও পুরুষকে স্বল্পবসন পোশাক পরিয়ে উত্তেজক ভঙ্গিমায় প্রদর্শন করে পোশাক, মদ, সৌন্দর্যবর্ধক পণ্য ও সুগন্ধী বিক্রি করা হয়। পণ্য ও সেবা বিক্রয়কারী প্রতিষ্ঠানগুলি এইসব চিত্র ব্যবহার করে প্রচারমাধ্যমগুলিতে যৌন আবেদনময় উপস্থিতি নির্মাণ করে থাকে। 
বিজ্ঞাপনে যৌনতার ব্যবহার অত্যন্ত উন্মুক্ত কিংবা অত্যন্ত সুক্ষ্ম, অবচেতন প্রকৃতির হতে পারে। এর কার্যকারিতে বার্তাগ্রাহক বা দর্শকের সংস্কৃতি ও লিঙ্গের উপর নির্ভর করে। নারী ও পুরুষদেহকে বিক্রয়যোগ্য বস্তুর মতো ব্যবহার (বস্তুত্বারোপ Objectificaiton) করা ও বিভিন্ন ছকে বাঁধা ধ্যানধারণার প্রসারের জন্য বিজ্ঞাপনে যৌনতার ব্যবহারকে সমালোচনা করা হয়ে থাকে।
২০১৬ গ্রীষ্মকালীন অলিম্পিক ও প্যারালিম্পিকের মাঠসমূহ

২০১৬ গ্রীষ্মকালীন অলিম্পিক একটি আন্তর্জাতিক বহু-ক্রীড়া প্রতিযোগিতা, যা ২০১৬ সালের ৫ আগস্ট থেকে ২১ আগস্ট ব্রাজিলের সর্ববৃহৎ শহর রিও দি জেনেরিওয়ে অনুষ্ঠিত হয়।
এতে পূর্বের ১৮টি (যার ৮টির উন্নয়ন করা হয়েছে), নতুন ৯টি এবং অস্থায়ী ভাবে ৭টি মাঠ নির্ধারণ করা হয়েছে।
1. Although the Opening Ceremony of the Olympics occurred on 5 August, football matches began on 3 August.
পোখরাজ

পোখরাজ হল AlSiO(F,OH)রাসায়নিক সংকেতযুক্ত একটি সিলিকেট পদার্থ। ইহা অর্থোরম্বিক পদ্ধতিতে জমাট বাঁধে এবং এর কৃস্টালগুলি বেশিরভাগ প্রিজমাকার পিরামিডিয় বা অন্যান্য আকৃতির হয়।
শুদ্ধ পোখরাজ বর্ণহীন এবং স্বচ্ছ, কিন্তু অশুদ্ধি দ্বারা ইহা রঙিন করা হয়। আদর্শ পোখরাজ হল লাল, হলুদ, ধূসর, রক্তাভ-কমলা বা নীলচে বাদামি রঙের৷ ইহা সাদা, সবুজ, নীল, সোনালি, গোলাপি (বিরল), রক্তাভ-হলদে বা অস্বচ্ছ থেকে স্বচ্ছ হয়ে থাকে।
কমলা পোখরাজ সবচেয়ে দামি; ইহা নভেম্বরের জাতকদের জন্য শুভরত্ন এবং বন্ধুত্বের প্রতীক। এটি আমেরিকার উটা রাজ্যের রাষ্ট্রীয় রত্ন।
রাজকীয় পোখরাজ হল হলুদ, গোলাপি (বিরল, প্রাকৃতিক) বা গোলাপি-কমলা ব্রাজিলের রাজকীয় পোখরাজ উজ্জ্বল হলুদ থেকে গাঢ় সোনালি বাদামি এবং কখনো কখনো বেগুনিও হয়ে থাকে। বাদামি পোখরাজগুলিকে উজ্জ্বল হলুদ, সোনালি, গোলাপি বা বেগুনি বর্ণে রঞ্জিত করা হয়। কিছু রাজকীয় পোখরাজ দীর্ঘদিন রাখলে বিবর্ণ হয়ে যায়।
নীল পোখরাজ টেক্সাসের রাষ্ট্রীয় রত্ন যা প্রাকৃতিকভাবে বিরল। 
পোখরাজ পাথর মূল্যবান পাথরের মধ্যে একটি। জ্যোতিষ শাস্ত্রে এর গুরুত্বপূর্ণ ব্যবহার রয়েছে। পোখরাজ বৃহস্পতি গ্রহের রত্ন।
রিচার্ড হালসল

রিচার্ড গ্র্যান্ট হালসল (; জন্ম: ১ অক্টোবর, ১৯৬৮) রোডেশিয়ার সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ডানহাতি ব্যাটসম্যান ও ডানহাতে ফাস্ট মিডিয়াম বোলিংয়ে পারদর্শিতা দেখিয়েছেন রিচার্ড হালসল। ঘরোয়া ক্রিকেটে সাসেক্স ক্রিকেট বোর্ড, ক্যামব্রিজ বিশ্ববিদ্যালয় ও ম্যাশোনাল্যান্ড কোর্টের প্রতিনিধিত্ব করেছেন তিনি। বর্তমানে তিনি বাংলাদেশ ক্রিকেট দলের ফিল্ডিং কোচের দায়িত্বে রয়েছেন।
১৯৯৩-৯৪ মৌসুমে প্রথম-শ্রেণীর ক্রিকেটে ম্যাশোনাল্যান্ড কাউন্টি ডিস্ট্রিক্টসের পক্ষে অভিষেক ঘটে তার। লোগান কাপে দলের প্রতিপক্ষ ছিল ম্যাশোনাল্যান্ড অনূর্ধ্ব-২৪ দল। এ খেলাটিই জিম্বাবুয়েতে তার একমাত্র প্রথম-শ্রেণীর খেলা ছিল।
প্রথম-শ্রেণীর ক্রিকেটে তার পরবর্তী অংশগ্রহণ ছিল ইংরেজ কাউন্টি ক্রিকেটে ক্যামব্রিজ বিশ্ববিদ্যালয়ের পক্ষে। ১৯৯৯ সালে ল্যাঙ্কাশায়ারের বিপক্ষে কাউন্টি ক্রিকেটে অভিষেক ঘটে তার। ঐ মৌসুমে তিনি ৭টি প্রথম-শ্রেণীর ক্রিকেটে অংশ নেন। শেষ খেলায় অংশ নেন অক্সফোর্ড বিশ্ববিদ্যালয়ের বিপক্ষে। সর্বমোট আটটি প্রথম-শ্রেণীর খেলায় ১৯.০০ গড়ে ১৭১ রান তুলেন। এছাড়াও একমাত্র অর্ধ-শতক করেন ৭৬ যা তার ব্যক্তিগত সর্বোচ্চ। ফিল্ডিংয়ে তিনি ৫টি ক্যাচ নেন। বল হাতে ১৩ উইকেট নেন ৪৪.৩৮ গড়ে। তন্মধ্যে সেরা বোলিং পরিসংখ্যান গড়েন ৩/৬৪।
খেলোয়াড়ী জীবন শেষে সাসেক্সে কোচিং করান। এরপর ২০০৭ সালে ইংল্যান্ড ক্রিকেট দলে প্রথম পূর্ণাঙ্গকালীন ফিল্ডিং কোচ হিসেবে মনোননয়ন দেয়া হয় তাকে। ৩ অক্টোবর ইসিবির সাথে চুক্তি শেষ হলে পরবর্তীতে দুইবছর বাংলাদেশ ক্রিকেট দলের ফিল্ডিং কোচ হিসেবে যোগ দেন।
মঞ্জরী ফডনিস

মঞ্জরী ফডনিস (; জন্ম: ১০ জুলাই ১৯৯১) হলেন একজন ভারতীয় অভিনেত্রী, যিনি মারাঠি, হিন্দি, তেলুগু, বাংলা, মালয়ালম, কন্নড় এবং তামিল চলচ্চিত্রে কাজ করেন। ২০০৮ সালে হিন্দি ছবি "জানে তু... ইয়া জানে না" দিয়ে বেশ পরিচিতি লাভ করেন।
মঞ্জরীকে প্রথম দেখা যায় ভারতীয় টেলিভিশন আন্তর্জাতিক আপাতবাস্তব টেলিভিশন অনুষ্ঠান পপ্‌স্টারস-এর ভারতীয় সংস্করণের ২য় মৌসুমে, যা কিনা ভারতীয় টিভি মাধ্যম চ্যানেল ভিতে সম্প্রচারিত হয়েছিল। তিনি চূড়ান্ত আট প্রতিযোগীর একজন ছিলেন। যার শুধুমাত্র ৪জনই ব্যান্ড আসমা গঠন করেছিলেন।
মঞ্জরী তার কর্মজীবন শুরু করেন ২০০৪ সালে "রোখ সাকো ত রোখ লো" ছবি দিয়ে, কিন্তু তার সাফল্য এনে দেয় ছবি "জানে তু্‌... ইয়া জানে না" (২০০৮ সাল) ছবিতে মুখ্য ভূমিকার প্রেমিকা রুপে অভিনয় করেছিলেন।
ইত্যপূর্বে তিনি জাতীয় চলচ্চিত্র পুরস্কার-বিজয়ী বাঙ্গালী ঘরনার ছবি "ফালতু" এবং "মুম্বই সালসা" ছবিদ্বয়েরও অংশ হয়েছিলেন। ২০০৮ সালে তিনি "সিদ্দু ফ্রম শ্রীকাকুলাম" ছবি দিয়ে তেলুগু চলচ্চিত্রে পা রাখেন, যার হাত ধরে পরে তার প্রথম তামিল ছবি "মুথিরাই" মুক্তি পায়।
মঞ্জরীর কাজ সাম্প্রতিকালে "কিস কিসকো প্যায়ার করোঁ" ছবিতে "কপিল শর্মা"র বিপরীতে কাজ করেন। 
মঞ্জরী মুম্বই শহরে জন্মগ্রহণ করেন, কিন্তু বেড়ে উঠেন পুনেতে। তিনি হরেক রকমের চরিত্র করেন বিভিন্ন চলচ্চিত্রে বিভিন্ন ভাষা যেমন তামিল, বাংলা, হিন্দি এবং কন্নড়। মঞ্জরী যে পরিবার থেকে আসেন সেই পরিবারের কোনো সদস্য এর পূর্বে ভারতীয় চলচ্চিত্র শিল্পের সহিত যুক্ত ছিলেন না। তার পিতা ভারতীয় সামরিক বাহিনীতে কাজ করতেন এবং সেই কাজের সুবাদেই তিনি দেশের বিভিন্ন জায়গায় যান। তিনি চলচ্চিত্র শিল্পের সহিত যুক্ত হবেন বলে এর আগে আশা করেননি, তবুও তিনি ২০০৪ সালে বলিউডে পা রাখেন।
রক্ত (চলচ্চিত্র)

রক্ত ২০১৬ সালের একটি ভারত-বাংলাদেশ যৌথ প্রযোজনায় নির্মিত অ্যাকশন চলচ্চিত্র। এসকে মুভিজ ও জাজ মাল্টিমিডিয়ার ব্যানারে প্রযোজনা করেছেন আব্দুল আজিজ। পরিচালনা করেছেন ওয়াজেদ আলী সুমন। প্রধান চরিত্রে অভিনয় করেছেন পরীমনি ও নবাগত জিয়াউল রোশান। যা ২০১৬ সালের ১২ সেপ্টেম্বর বাংলাদেশ এবং ২৩ ডিসেম্বর পশ্চিমবঙ্গের প্রেক্ষাগৃহে মুক্তি পায়।
চলচ্চিত্রটি দেড় থেকে দুই কোটি টাকার বেশি ব্যয়ে নির্মিত হয়েছে। এই চলচ্চিত্রের মাধ্যমে জিয়াউল রোশান চিত্রজগতে অভিষেক করেন। যা জাজ মাল্টিমিডিয়া প্রযোজিত ২৪ তম চলচ্চিত্র। এই চলচ্চিত্রটি ২০১৩ সালের ভারতীয় তেলুগু চলচ্চিত্র চান্দি এর পুনর্নির্মাণ।
প্রতিপক্ষ কলকাতায় অনুষ্ঠিত সার্ক সম্মেলনে একটি বোমা বিস্ফোরণের পরিকল্পনা করে, যা সাতটি দেশের উদ্যোগে আয়োজিত হয়। তার লক্ষ্য ছিল এই দেশগুলোর রাজনৈতিক স্থিতিশীলতা নষ্ট করে, নিজের ও তার দলের অবৈধ অস্ত্র ও বিস্ফোরক বাণিজ্যকে সহজতর করা। তবে, এজেন্ট সানিয়া তার পরিকল্পনা ব্যর্থ করে দেন এবং সম্মেলন সফলভাবে সম্পন্ন হয়।
জাজ মাল্টিমিডিয়ার প্রযোজক আব্দুল আজিজ প্রথমে জানান, মালেক আফসারী লেডি অ্যাকশন সিনেমা করলে পরীকে নিয়েই করতে চলচ্চিত্র নির্মাণ করবেন। অন্যদিকে পরিচালক মালেক আফসারী জানান, তার অনেকদিনের আশা ছিল তার পরিচালিত ছবি দুই বাংলার দর্শক দেখবে, জাজ মাল্টিমিডিয়া তার সেই আশা পূরণ করেছেন। রক্ত ছবির কাজ শুরুর আগে থেকেই মালেক আফসারী ছবির পরিচালক হিসেবে চুক্তিবদ্ধ ছিলেন এবং সে অনুযায়ী তিনি টিম নিয়ে ভারতে ছবির শ্যুটিংও শুরু করেন। কিন্তু শ্যুটিং শুরুর অল্প কিছুদিন আগে শ্যুটিং শিডিউল নিয়ে প্রযোজকের সাথে মতের অমিল এর কারণে পরিচালনা থেকে সরে দাড়ান মালেক আফসারী। তার পরিবর্তে ওয়াজেদ আলী সুমন ছবিটির নির্মাণ কাজের দায়িত্ব গ্রহণ করেন।
ছবিটির বেশিরভাগ দৃশ্য কলকাতা, হাওড়া, শিলিগুড়ি এবং দার্জিলিঙে ধারণ করা হয়েছে।
চলচ্চিত্রটি ২০১৬ সালের ১২ সেপ্টেম্বর বাংলাদেশ এবং একই বছরের ১২ ডিসেম্বর ভারতের প্রেক্ষাগৃহে মুক্তি পায়।
ফ্রেডরিক মার্টিন

ফ্রেডরিক মার্টিন (; জন্ম: ১২ অক্টোবর, ১৮৬১ - মৃত্যু: ১৩ ডিসেম্বর, ১৯২১) কেন্টের ডার্টফোর্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯০ থেকে ১৮৯২ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেছেন। কাউন্টি চ্যাম্পিয়নশীপের শুরুরদিকের শীর্ষস্থানীয় বোলারের মর্যাদা পেয়েছেন। দলে তিনি মূলতঃ বামহাতি স্পিন বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন ‘নাটি’ ডাকনামে পরিচিত ফ্রেডরিক মার্টিন।
১৮৯০ সালে সফরকারী অস্ট্রেলিয়ার বিপক্ষে ওভালে অনুষ্ঠিত দ্বিতীয় টেস্টের উভয় ইনিংসে ছয় উইকেট করে মোট বারো উইকেট তুলে নেন। টেস্ট ক্রিকেটের ইতিহাসে প্রথম ব্যক্তি হিসেবে অভিষেক টেস্টে দুইবার পাঁচ-উইকেট লাভের বিরল কীর্তিগাথা রচনা করেন। তার বোলিং পরিসংখ্যান ছিল ৬/৫০ ও ৬/৫২ পান।
১৮৯১ সালের উইজডেন কর্তৃক বর্ষসেরা ক্রিকেটার হিসেবে মনোনীত হন। অস্ট্রেলিয়ায় তেমন সুবিধা করতে পারেননি। এরফলে শীতে ডব্লিউ. জি. গ্রেসের নেতৃত্বাধীন দলে ঠাঁই হয়নি তার। ১৮৯৯ সালে কেন্ট একাদশ থেকে স্থানচ্যুত হন। তার পরিবর্তে জনপ্রিয় বোলার কলিন ব্লাইদের অন্তর্ভুক্তি ঘটে।
জনি ব্রিগস কিংবা ববি পিলের পেসের ভিন্নতার চেয়ে তার বোলিংয়ের নিখুঁত নিশানা অত্যন্ত আশ্চর্যজনক ছিল। ১৮৯০-এর দশকের শুরুতে তিনি স্বর্ণশিখরে আরোহণ করেন। এ সময়ে কাউন্টি ক্রিকেটের তার প্রতিপক্ষীয় দলগুলো হিমশিম খেয়ে যেতো। কিন্তু, ১৮৯২ সাল থেকে তার কার্যক্ষমতা কমতে থাকে। কেবলমাত্র পিচ সহযোগিতা করলেই তিনি সফলকাম হতেন। শুরুর দিকে তার ব্যাটিং অত্যন্ত দূর্বলমানের ছিল। কিন্তু খেলোয়াড়ী জীবনের শেষদিকে ব্যাটিংয়ের কার্যকারিতা বৃদ্ধি পায়। বিশেষ করে দলের প্রয়োজনীয় মুহূর্তে তার ভূমিকা অনস্বীকার্য ছিল। ১৮৯৭ সালের নটিংহ্যামশায়ারের বিপক্ষে নব্বুই রান তুলে নিচেরসারিতে তার প্রতিভার কথা জানান দেন।
এনএক্সটি ক্রুজারওয়েট চ্যাম্পিয়নশিপ

এনএক্সটি ক্রুজারওয়েট চ্যাম্পিয়নশিপ হলো পেশাদার কুস্তি প্রতিযোগীতার একটি চ্যাম্পিয়নশিপ। এটি তৈরি ও প্রবর্তন করেছে আমেরিকার পেশাদার কুস্তী প্রমোশন ডব্লিউডব্লিউই-এর র এবং ডাব্লিউডাব্লিউই ২০৫ লাইভ ব্র্যান্ড। ক্রুজারওয়েট ক্লাসিকের ফাইনালে এটির বেল্ট উন্মোচন করা হয়, এবং ঘোষণা করা হয় যে এই বেল্টটির চ্যাম্পিয়নকে বলা হবে "এনএক্সটি ক্রুজারওয়েট চ্যাম্পিয়নশিপ"। একই সাথে সে ডব্লিউডব্লিউই-এর র ব্র্যান্ডে খেলবে। এই বেল্টটির খেলা হবে ডব্লিউডব্লিউই-এর ক্রুজারওয়েট বিভাগে, যেখানে কুস্তিগীরদের ওজন হবে সর্বোচ্চ ২০৫ পাউন্ড। এই চ্যাম্পিয়নশিপটি ডব্লিউডব্লিউই-এর প্রাক্তন একটি চ্যাম্পিয়নশিপ ডাব্লিউডাব্লিউই ক্রুজারওয়েট চ্যাম্পিয়নশিপের নাম ধারণ করেছে, কিন্তু এই চ্যাম্পিয়নশিপটির ইতিহাস পূর্ববর্তী চ্যাম্পিয়নশিপ হতে সম্পূর্ণ আলাদা। এই চ্যাম্পিয়নশিপটির বর্তমান চ্যাম্পিয়ন হলেন নেভিল, এটি তার প্রথম রাজত্ব। ২০১৭ সালের ২৯ জানুয়ারি রয়্যাল রাম্বালে রিচ সয়্যানকে হারিয়ে তিনি এটি জয়লাভ করেন।
ক্রুজারওয়েট ক্লাসিক হলো ডাব্লিউডাব্লিউই নেটওয়ার্কে সম্প্রচারিত পেশাদার কুস্তি সিরিজ এবং টুর্নামেন্ট, যেটির প্রযোজক ডাব্লিউডাব্লিউই। এই প্রতিযোগিতায় সকল প্রতিযোগীর ওজন ২০৫ পাউন্ডের মধ্যে। এই প্রতিযোগিতার বাছাই পর্বগুলো অনুষ্ঠিত হয়েছে বিভিন্ন প্রমোশন এবং স্বাধীন সার্কিটে। এই প্রমোশনগুলোর মধ্যে উল্লেখযোগ্য হলো: রেভোলুশন প্রো রেসলিং, প্রগ্রেস রেসলিং এবং এভল্ভ। বহু ক্রুজারওয়েট কুস্তিগীরের মধ্য হতে ৩২ জনকে নিয়ে ক্রুজারওয়েট ক্লাসিক শুরু হয়। এই টুর্নামেন্টটি সর্বমোট ৪ দিনে অনুষ্ঠিত হয়: ২০১৬ সালের জুন ২৩, জুলাই ১৩, আগস্ট ২৬ এবং সেপ্টেম্বর ১৪।
 27, 2025 অনুযায়ী, টি.জে. পারকিন্স হলেন উদ্বোধনী চ্যাম্পিয়ন, তিনি ২০১৬ সালের ১৪ সেপ্টেম্বর ক্রুজারওয়েট ক্লাসিকের ফাইনালে গ্রান ম্যাটালিককে হারিয়ে চ্যাম্পিয়ন হন।
As of 27, 2025.
মুহাম্মদ কালিম

মুহাম্মদ কালিম বুরহান (জন্ম: ১ অক্টোবর, ১৯৮৫) পাকিস্তানের গুজরানওয়ালায় জন্মগ্রহণকারী বিশিষ্ট আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ উদ্বোধনী ব্যাটসম্যান হিসেবে খেলে থাকেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিং করেন মুহাম্মদ কালিম।
২০১৫-১৭ মৌসুমের আইসিসি আন্তর্মহাদেশীয় কাপ প্রতিযোগিতায় ২১ জানুয়ারি, ২০১৬ তারিখে নেদারল্যান্ডসের বিপক্ষে তার প্রথম-শ্রেণীর ক্রিকেটে অভিষেক ঘটে। এরপর একই দলের বিপক্ষে ২৭ জানুয়ারি, ২০১৬ তারিখে আইসিসি বিশ্ব ক্রিকেট লীগ চ্যাম্পিয়নশীপে লিস্ট এ ক্রিকেটে অভিষিক্ত হন। এরপর ৩ ফেব্রুয়ারি, ২০১৬ তারিখে টুয়েন্টি২০ আন্তর্জাতিকে নেদারল্যান্ডসের বিপক্ষে অভিষেক ঘটে।
ছয়দুয়ার মহাবিদ্যালয়

ছয়দুয়ার মহাবিদ্যালয় আসামের শোণিতপুর জেলার গহপুর মহকুমার একটি পুরনো অগ্রণী শিক্ষাপ্রতিষ্ঠান৷ গহপুর নগরের নিচেয় কাষতে মহাবিদ্যালয়টি অবস্থিত৷
মহাবিদ্যালয়টি প্রথমে কেবল কলা শাখা নিয়ে ১৯৬৭ সালে প্রতিষ্ঠা করা হয়৷ পরবর্তীতে ১৯৮৭ সালে এখানে বিজ্ঞান বিভাগ চালু করা হয়৷
মহাবিদ্যালয়টিতে নিম্নের বিভাগসমূহে শিক্ষা প্রদান করা হয়:
অন্যান্য পাঠ্যক্রমসমূহের মধ্যে রয়েছে:
কলা:
বিজ্ঞান:
ডঃ অঞ্জন কুমার ওজা (বর্তমান)
দরং মহাবিদ্যালয়

তেজপুর শহরের উচ্চ শিক্ষার অন্যতম কেন্দ্রস্থল হল দরং মহাবিদ্যালয়। মহাবিদ্যালয়টি ১৯৪৫ খ্রীষ্টাব্দে স্থাপিত হয়। মহাবিদ্যালয়টির প্রতিষ্ঠাপক অধ্যক্ষ ছিলেন কামাখ্যা প্রসাদ ত্রিপাঠী ।
দরং মহাবিদ্যালয়ে নিম্নোক্ত পাঠ্যক্রমসমূহ শিক্ষা প্রদান করা হয়। মহাবিদ্যালয়টি গুয়াহাটি বিশ্ববিদ্যালয় এর অধীনস্থ।
কলা:
বিজ্ঞান:
বাণিজ্য:
বিশ্বনাথ মহাবিদ্যালয়

বিশ্বনাথ মহাবিদ্যালয় শোণিতপুর জেলার একটি পুরনো উচ্চ শিক্ষাপ্রতিষ্ঠান৷ ২০১০-১১ শিক্ষাবর্ষে প্রতিষ্ঠানটি ৫০ বছর পূর্ণ করে। মহাবিদ্যালয়টি মানব সম্পদ সৃষ্টিতে বিশেষ ভূমিকা পালন করে আসছে৷
১৯৬০ সালের ৭ সেপ্টেম্বর বিশ্বনাথ মহাবিদ্যালয় স্থাপন করা হয়৷ বর্তমানে মহাবিদ্যালয়টিতে ১৭০৩ জন ছাত্র-ছাত্রী, ৬৭ জন শিক্ষক এবং ৫২ জন অন্যান্য কর্মচারী রয়েছে৷
মহাবিদ্যালয়টিতে নিম্নের বিভাগসমূহে শিক্ষা প্রদান করা হয়:
১৯৬০ সালে প্রতিষ্ঠা হওয়া গ্রন্থাগারটিতে বর্তমানে ২০ হাজারেরো অধিক বইপুস্তক রয়েছে৷